CELEX: 62012TN0418
Language: et
Date: 2012-09-21 00:00:00
Title: Kohtuasi T-418/12: 21. septembril 2012 esitatud hagi — Beninca versus komisjon

24.11.2012   
            
            
               ET
            
            
               Euroopa Liidu Teataja
            
            
               C 366/36
            
         21. septembril 2012 esitatud hagi — Beninca versus komisjon
   (Kohtuasi T-418/12)
   2012/C 366/74
   Kohtumenetluse keel: inglise
   
      Pooled
   
   
      Hageja: Jürgen Beninca (Frankfurt am Main, Saksamaa) (esindaja: advokaat C. Zschocke)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 26. juuli 2012. aasta otsus, millega kaudselt keelduti lubamast juurdepääsu koondumise (juhtum COMP/M.6166 — NYSE Euronext/Deutsche Börse) raames valminud dokumendile; ja
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hageja esitab hagi põhjendamiseks kaks väidet.
   
               1.
            
            
               Esimese väite kohaselt ei ole komisjon teinud otsust hageja taotluse suhtes, milles paluti juurdepääsu teatud dokumendile määruse nr 1049/2001 (1) artikli 8 lõikes 2 sätestatud tähtaja piires. Selle määruse artikli 8 lõike 3 kohaselt loetakse see kaudselt eitavaks ja põhjendamatuks otsuseks ning see kujutab endast seega dokumentidele juurdepääsu käsitlevate sätete rikkumist.
            
         
               2.
            
            
               Teise väite kohaselt ei õigusta mitte ükski komisjoni esialgses hinnangus esitatud argument taotletavatele dokumentidele hagejale juurdepääsu keelamist.
            
         
      (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43, ELT eriväljaanne 01/03, lk 331).